Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: A KKV részére nyújtott hitelek besorolásánál a 2004. évi XXXIV. törvény (továbbiakban:
Paragraph Index: 341

A KKV részére nyújtott hitelek besorolásánál a 2004. évi XXXIV. törvény (továbbiakban: KKVtv.) létszámra, éves nettó árbevételre vagy mérlegfőösszegre vonatkozó előírását kell alapul venni. A vállalkozás fogalmába beletartoznak az egyéni vállalkozások is, de nem tartoznak sem a gazdasági társasági, sem a szövetkezeti formában működő hitelintézetek. Szerződés száma (db) sorokon a hitelintézet által kifolyósított hitelállományhoz tartozó hitelszerződések darabszámát kell megadni. A lejárt tartozás sorokon azt az összeget kell feltüntetni, amellyel az ügyfél a hitelintézetnek tartozik, azaz amely összeggel fizetési késedelemben van, illetve az, amit a hitelintézet lejárttá tett (felmondott), míg a teljes tartozás az ügyfél tárgyhónap végén fennálló teljes hiteltartozását jelenti, függetlenül attól, hogy esetleg annak egy része lejárt, azaz késedelmes. A lejárt és a teljes tartozás összege a bruttó könyv szerinti értéken felül tartalmazza a Hitkr. szerint függővé tett kamatok összegét is. Ezt követően az adott hitelrészre megképzett értékvesztés összegét kell feltüntetni. A lakossági kölcsönöknél és KKV hiteleknél külön fel kell tüntetni az adott kölcsön fedezetéül szolgáló lakóingatlanok darabszámát. E tábla vonatkozásában lakóingatlan a Magyarország területén található, lakás céljára létesített, használatba vételi engedéllyel rendelkező és az ingatlan nyilvántartásban lakóház vagy lakás megnevezéssel nyilvántartott vagy ilyenként feltüntetésre váró ingatlan, valamint az ingatlan nyilvántartásban tanyaként feltüntetett földrészleten lévő lakóház vagy gazdasági épület. Amennyiben több hitelszerződés mögött ugyanaz az ingatlanfedezet áll, de a hitelszerződések lejártság szerinti besorolása eltérő, akkor az ingatlanfedezet darabszámát ahhoz a lejárati kategóriához kell besorolni, amelynél a késedelem időben a legrégebbi. Ha eltérő hiteltípusokba sorolandó hitelszerződések esetén a lejártság szerinti besorolás nem vezet eredményre, mivel a két hiteltípusba tartozó szerződés azonos lejártsági kategóriába tartozik, az ingatlan darabszámát ott kell figyelembe venni, amely szerződés időben legkorábban jött létre. A hitelfedezeti értéket több kölcsön között – analitikus rendszerük szerinti nyilvántartás alapján - arányosítva kell feltüntetni. A fedezetül szolgáló lakóingatlan hitelbiztosítéki értéke soron kell feltüntetni a lakóingatlan elfogadott hitelbiztosítéki értékének, ennek hiányában az ingatlan piaci értékének a - fedezetértékelésre vonatkozó előírások szerint – korrigált teljes összegét. A problémássá vált lakossági hitelek fedezeteként szolgáló lakóingatlanok státuszára vonatkozó tájékoztató adatok A tábla második részében a hitelintézetnek be kell mutatni azon lakóingatlanok darabszámát, amelyek eredetileg a problémássá vált lakossági hitelek fedezetéül szolgáltak és a tárgyhónapban a követelés megtérülése érdekében a hitelintézet eljárás alá vont vagy az a biztosítéki körből kikerült. (Az itt feltüntetett lakóingatlan darabszám független a tárgyhónap végén fennálló hitelállományhoz kapcsolódó, a tábla első részében feltüntetendő lakóingatlan darabszámtól.) Az 8AP511 Végrehajtási eljárásra átadott lakóingatlanok száma soron kell feltüntetni azon lakóingatlanok darabszámát, amelyekre a hitelintézet a tárgyidőszakban a Vht. alapján bírósági végrehajtást kért, illetve zálogjogosultként érvényesen bekapcsolódott. Nem kell szerepeltetni azt az ingatlant, amely a hitelintézetet megelőző ranghelyen másik hitelintézet vagy pénzügyi vállalkozás jelzálogjogával terhelt, és az első a végrehajtó vagy más hivatalos személy útján értesült, hogy a megelőző helyi zálogjogosult a végrehajtási eljárásba érvényesen félként bekapcsolódott. Az 8AP512 Végrehajtási eljárás során értékesített lakóingatlanok száma soron kell szerepeltetni, a hitelintézet által korábban kezdeményezett végrehajtási eljárásban értékesített lakóingatlanok számát függetlenül az értékesítés típusától (árverésen, árverésen kívüli értékesítés, végrehajtást kérő általi átvétel), továbbá a végrehajtást kérő személyétől. Az 8AP52 Eladott követelésben érintett lakóingatlanok száma soron kell számba venni a véglegesen eladott, nem problémamentes követelések fedezetéül szolgáló, a hitelintézet jelzálog jogával terhelt lakóingatlanok számát. Az 8AP531 Egyéb eljárás alá vont lakóingatlanok száma sorban azon lakóingatlanok számát kell feltüntetni, amelyekre a tárgyidőszakban a végrehajtási eljáráson és a követelésértékesítésen kívüli, az ingatlan értékesítésére, vagy fedezeti körből történő kivonására vonatkozóan eljárást, intézkedést kezdeményeztek. Ide tartozik például: a hitelintézet élni kíván opciós vételi jogával, és erről az ingatlan tulajdonosát értesíti, vagy a szerződés, illetve külön megállapodás alapján a bank vagy az ügyfél értékesíteni kívánja az ingatlant, stb. Az 8AP532 Egyéb eljárás keretében értékesített, illetve fedezeti kötelékből kikerülő lakóingatlanok száma soron a tárgyidőszakban az előző soron feltüntetett eljárás, esemény (pl. készfizető kezes teljesít) kapcsán ténylegesen értékesített lakóingatlanok számát kell feltüntetni. 8AB Portfólió összetétel – Kockázatvállalás ügyfelenként a legrégebben lejárt követelés szerint (bruttó könyv szerinti / nyilvántartási értéken) A tábla célja Ebben a táblában az egy-egy ügyféllel szembeni összes kockázatvállalás bruttó értékét, illetve mérlegen kívüli tétel esetében a nyilvántartási értéket a legrégebben lejárt követelés (kockázatvállalás, beleértve a mérlegen kívüli függővé tett kamatokat is) időpontjához igazítva kell kimutatni. A tábla kitöltése A táblázat a beazonosítható ügyfelekkel szembeni, a jelentéskor érvényes szerződés szerinti összes kockázatvállalást tartalmazza. A tábla a)-g) oszlopai nem tartalmazzák az 1AB Felügyeleti mérleg alábbi eszköztételeit: az állományi számlákhoz kapcsolódó értékelési különbözetek, Értékvesztések, Pénztárkészlet, az Egyéb aktív elszámolások és egyéb eszközök közül az 1AB911 Aktív elszámolás és egyéb aktív időbeli elhatárolás mérlegsorokból az 1C tábla 731 sorában kiemelt Egyéb aktív időbeli elhatárolás, továbbá az 1AB912-1AB917 sorokon megjelenített tételek, a Saját eszközök közül a készletek, immateriális javak, tárgyi eszközök (1AB922+ 1AB9232+…+1AB9265). A tábla az értékvesztés, és a piaci értékelési különbözet elszámolásánál alapul vett könyv szerinti bruttó értékeket, illetve mérlegen kívüli tételek esetében a nyilvántartási értékeket mutatja a legrégebben lejárt követelés (kockázatvállalás, beleértve a mérlegen kívüli függővé tett kamatokat is) lejárati időpontjához igazított bontásban. Mivel a tábla az adott – beazonosítható – ügyféllel szembeni összes követelést, továbbá mérleg alatti függő, jövőbeni és származékos kötelezettségvállalást (ügyfélpozíciót) vizsgálja lejártság szerint és rendezi lejárati sávokba, azon pénzügyi instrumentumok is kerülhetnek a már lejárt kategóriába, amelyek önmagukban lejárati esedékességgel egyébként nem rendelkeznek (pl. részvények) vagy rájuk a késedelmes, illetve nemteljesítés piaci szempontból nem értelmezhető (jellemzően a származtatott ügyletek és egyéb aktív másodlagos piaccal rendelkező instrumentumok). A táblázat a)-g) oszlopában az ügyféllel szembeni összes kockázatvállalást a különböző termékcsoportok szerinti soroknál a legrégebben lejárt követelések között kell szerepeltetni. Amennyiben egy ügyféllel szemben a hitelintézet több kockázatvállalási szerződéssel, illetve többfajta kockázatvállalással is rendelkezik, akkor az ügyféllel szembeni kockázatvállalásnak minősülő teljes állományt kockázatvállalás típusonként a legrégebbi lejáratnak megfelelő oszlopban kell szerepeltetni. Legrégebbi lejáratnak minősül az a lejárt tőke- vagy kamatkövetelés rész, amelyet az ügyfél a szerződés szerint még nem teljesített, attól függetlenül, hogy a 30 napon túl lejárt kamatköveteléseket a számviteli szabályok szerint függővé kell tenni, és nem szabad a követelések között szerepeltetni. A nem lejárt oszlopban csak azokkal az ügyfelekkel szembeni kockázatvállalások szerepelhetnek, amelyeknél a teljesítés a szerződés szerint történik. Vásárolt lejárt követelések esetén a lejártságot az eredeti szerződés szerinti nemfizetés időpontjától kell számítani, függetlenül attól, hogy a hitelintézet a követelést mikor vásárolta. Ha a hitel megvásárlásakor a hitel lejáratára vonatkozóan szerződésmódosítás történt, akkor az új szerződésben szereplő lejárat tekintendő eredeti lejáratnak. Ha a követelés átstrukturálásakor a szerződésben a lejárati esedékesség módosításra kerül, a fizetési késedelmet az érvényes szerződés ütemezésének megfelelően kell meghatározni. Az értékpapírokat az értékpapír kibocsátója szerinti ügyfélnél kell figyelembe venni, és abba az oszlopba kell a kockázatvállalást sorolni, ahol az ügyféllel szembeni legrégebben lejárt követelés szerepel. A hitelintézet által veszteségmérséklés fejében átvett részvényeket, részesedéseket – egyéb követelés hiányában – a bekerülés időpontjának megfelelő sávban kell kimutatni. A tábla oszlopai Az a) és b) oszlopokban azon ügyfelekkel szembeni szerződéses kockázatvállalások szerepelhetnek, amelyekkel szemben a hitelintézetnek nincs hátralékos követelése vagy mérlegen kívüli kockázatvállalása. Az a) Nem lejárt, eredeti szerződés szerint oszlopban a hátralékkal nem rendelkező ügyfélkitettségből az eredeti szerződés szerinti eszközöket és mérlegen kívüli kockázatvállalásokat kell kimutatni. A b) Átstrukturált oszlopban a 8AP tábla b) oszlopában meghatározott „átstrukturált”definíciót kell alkalmazni azzal a kivétellel, hogy a hátralékkal nem rendelkező szerződés helyett a hátralékkal nem rendelkező ügyfelekre vonatkozóan kell adatot szolgáltatni. Amennyiben az átstrukturált hitel, követelés lejárttá, hátralékossá válik, az állományt át kell helyezni a lejárat szerinti megfelelő oszlopba. A c)-f) Eszközök és mérlegen kívüli kockázatvállalások adósonként a legrégebben lejárt követelés szerint oszlopok megfelelő soraiban a hátralékos ügyfelekkel szembeni követelések és egyéb kockázatvállalások összesített értékét kell megjeleníteni az aktuális szerződésben (vagy az eredeti, vagy az átstrukturált szerződés) meghatározott esedékességtől eltelt időnek megfelelő lejártsági kategóriában. A g) Összesen oszlopban az a)-f) oszlopokban szereplő nem lejárt és az ügyfél-késedelmesség alapján a különböző lejárati sávokba besorolt állományok teljes összegét kell összesíteni. A h)-n) oszlopok tartalma a Fedezetek értéke a követelések, mérleg alatti tételek erejéig ügyfelenként, az o)-u) oszlopban a Követelések értékvesztése, mérleg alatti tételek céltartaléka ügyfelenként adatok meghatározásánál és besorolásánál a kapcsolódó követelésés mérleg alatti tételügylettípusa és lejártság szerinti összetétele a meghatározó. Az értékvesztés, céltartalék adatokat negatív előjellel kell feltüntetni. A tábla sorai A 8AB1 Értékpapírok sor az 1AB2 Hitelviszonyt megtestesítő értékpapírok és az 1AB3 Tulajdonviszonyt megtestesítő értékpapírok állományát tartalmazza. Az értékpapírok könyv szerinti bruttó értéke a vételárban megfizetett kamatot, az értékvesztést és a piaci értékelési különbözetet nem tartalmazza. A 8AB2 Jegybanki és bankközi betétek sorban az 1AB4 alábontásában szereplő jegybanki és egyéb bankközi betétek bruttó értékét kell kimutatni. Itt szerepelnek a hitelintézet zárolt betétszámlái is. Ebben a sorban az 1AB Felügyeleti mérleg 1 Pénzeszközök sorában kimutatott nostro és folyószámlákat is meg kell jeleníteni. A 8AB3 Hitelek sorban az 1AB5 alábontásában szereplő hitelek bruttó értékét kell kimutatni. A hiteleken belül elsődlegesen a szektorbontás érvényesül. A 8AB31 Hitelek –Belföld - Pénzügyi vállalatok A belföldi pénzügyi vállalatok a belföldi hitelintézeteket (nem beleértve az MNB-t), egyéb pénzügyi közvetítő és pénzügyi kiegészítő tevékenységet végző pénzügyi vállalkozásokat, befektetési vállalkozásokat és egyéb intézményeket, továbbá az ’F’ szektornak megfelelően a biztosítótársaságokat, biztosítási egyesületeket, nyugdíj- és egészségpénztárakat, és ezeknek a Magyarországon fióktelepek formájában működő intézményeit foglalják magukba (C, D, E, F szektor). A pénzügyi vállalatoknak nyújtott hiteleken belül a 8AB311 soron ki kell emelni a pénzügyi vállalkozásoknak nyújtott hiteleket. A pénzügyi vállalkozások a Hpt. 6. §-a szerinti pénzügyi intézmények. A pénzügyi vállalkozások pénzügyi szolgáltatási tevékenység szerint egyrészt a D) Egyéb pénzügyi közvetítők D1 és D2 csoportjába, másrészt az E) Pénzügyi kiegészítő tevékenységet végzők E6 csoportjába tartozhatnak (az MNB honlapján közzétett MNB rendelet 3. mellékletének 1. pontja szerinti tételes lista szerint). A 8AB32 Hitelek – Belföld - Nem pénzügyi vállalkozások (járulékos vállalkozásokkal) A sor a felügyeleti mérlegből a belföldi nem pénzügyi vállalatoknak és járulékos vállalkozásoknak nyújtott hiteleket tartalmazza. A 8AB33 Hitelek –Belföld - Háztartások A sor a felügyeleti mérlegből a belföldi háztartásoknak nyújtott hiteleket tartalmazza lakosságnak (8AB331) és egyéni vállalkozóknak (8AB332) nyújtott hitelek bontásban. A 8AB3311 soron a lakosságnak nyújtott hitelekből külön ki kell emelni a Jelzáloghitelek állományát. A jelzáloghitelek a lakosságnak ingatlanon alapított jelzálog fedezete mellett nyújtott hiteleket (1C81) tartalmazza hitelcéltól függetlenül. A 8AB34 Hitelek –Belföld - Egyéb A sor a felügyeleti mérlegből a fentiekben nem nevesített egyéb belföldi szektoroknak nyújtott hiteleket tartalmazza. Az Egyéb sor a Központi kormányzattal és Jegybankkal, Önkormányzatokkal, a Háztartásokat segítő nonprofit intézményekkel (K) szektor) szembeni, hitelnek minősülő követeléseket tartalmazza. A 8AB341 soron elkülönítetten is ki kell emelni az önkormányzatoknak nyújtott hiteleket. 8AB35 Hitelek – Külföld A sor a felügyeleti mérlegből a külföldi jogi és természetes személyekkel szembeni, hitelnek minősülő követeléseket tartalmazza. A 8AB4 Egyéb követelések sor tartalma: = az 1AB7 Befektetési szolgáltatási tevékenységből adódó követelések, = az 1AB8 Aktív kamatelhatárolások és = az 1AB911 Aktív elszámolás és egyéb aktív időbeli elhatárolás összesen (ez utóbbi az 1C731 Egyéb aktív időbeli elhatárolás sorban kimutatott érték kivételével). A 8AB5 Egyéb eszközök sor tartalma: = az 1AB6 Vagyoni érdekeltségek az értékvesztés és értékelési különbözet sorok kivételével, = az 1AB92 Saját eszközökből a visszavásárolt saját bel-, és külföldi kötvény, részvény, visszafizetett szövetkezeti részjegy és az átvett eszközök bruttó értéke. 8AB61 Függő kötelezettségek származtatott ügyletek nélkül A 8AB611 Peres ügyekkel kapcsolatos állományok soron a Hitkr. 7. számú melléklet VI. fejezet (16) bekezdése szerinti kötelezettségeket kell megjeleníteni, ahol a hitelintézet az alperes. A bruttó állományi adatnak a perértéket kell feltüntetni. A 8AB612 soron a Követelésértékesítés miatt fennmaradó függő kötelezettségeket (visszkereseti jog, egyéb) kell jelenteni a Hitkr. 7. számú melléklet VI. fejezet (17) bekezdésének megfelelően. A 8AB613 Egyéb függő kötelezettségek soron kell kimutatni a Hitkr. 20. § (2) bekezdésben felsorolt kötelezettség vállalásokat a 611 és 612 sorokban nem nevesített függő kötelezettségek kivételével, a Hitkr. 20. § (2) bekezdésben meghatározott értékeken. A saját ügyfelek felé vállalt tőke és hozamgarancia, valamint tőke- és hozamígéret értékét a Hitkr. 20. § (2) bekezdés 16. pontjának megfelelő szerződéses értéken kell kimutatni. A 8AB62 Jövőbeni kötelezettségek származtatott ügyletek nélkül soron a sajátos szállításos repó ügylet keretében a repóba vevő hitelintézetek a vásárolt értékpapír határidős viszonteladási kötésértékét mutatják ki. Ugyanezen soron a szállításos repó keretében a repóba adó hitelintézetek az eladott értékpapírok határidős visszavásárlási kötésértékét jelenítik meg. A céltartalékképzésnél figyelembe vehető nettósítási megállapodásokat a kimutatásnál érvényesíteni kell. Ebben a sorban szerepelnek továbbá a Hitkr. 20. § (3) bekezdés 3. pontjába tartozó kötelezettségek is. A 8AB63 Származtatott ügyletek sorban a 3DB táblában szereplő ügyletekből származó rövid pozíciók (a Hitkr. 20. § (2) bekezdés 1. pontja szerinti függő és a (3) bekezdés 1-2 pontjai szerinti biztos (jövőbeni) kötelezettségek) határidős kötésértékét kell kimutatni. A fix-változó kamatok cseréjére kötött kamatswap ügyletek értéke a Hitkr. 20. § (3) bekezdés 2. pont szerint jelenik meg a táblában, ezért a kimutatott érték eltér a 3DB táblában kimutatandó elvi főösszeg értékétől. A 8AB63 sorban kell kimutatni a kötési napon nyilvántartásba vett, de értéknapon könyvelt azonnali ügylet tárgyának, azaz bázisdevizájának piaci és kötésnapi értéke negatív különbözetét, amennyiben a hitelintézet a kötésnapos könyvelést alkalmazza. 8NACT-8NACD Portfólió összetétel – Kockázatvállalás szerződésenként a legrégebbi hátralék szerint (bruttó könyv szerinti értéken) 8NACT Portfólió összetétel – Kockázatvállalás szerződésenként a legrégebbi hátralék szerint (bruttó könyv szerinti / nyilvántartási értéken) – Összesítő 8NACA Portfólió összetétel – Kockázatvállalás szerződésenként a legrégebbi hátralék szerint (bruttó könyv szerinti / nyilvántartási értéken) – Forint 8NACB Portfólió összetétel – Kockázatvállalás szerződésenként a legrégebbi hátralék szerint (bruttó könyv szerinti / nyilvántartási értéken) – Euró 8NACC Portfólió összetétel – Kockázatvállalás szerződésenként a legrégebbi hátralék szerint (bruttó könyv szerinti / nyilvántartási értéken) – Svájci frank 8NACD Portfólió összetétel – Kockázatvállalás szerződésenként a legrégebbi hátralék szerint (bruttó könyv szerinti / nyilvántartási értéken) – Egyéb deviza A tábla célja A tábla az esedékességi határidővel rendelkező, a jelentéskor érvényes szerződés szerinti kockázatvállalások fizetési késedelmességét vizsgálja oly módon, hogy a portfolió összetételében a nemfizetésbe forduló szerződések teljes értéke szerepel az egyedi szerződések legrégebben lejárt hátralékának késedelmességi időpontjához igazítva. A tábla kitöltése A tábla két jelentési gyakoriságú részből áll. Havi gyakorisággal töltendő a tábla I.Lejárati esedékességgel rendelkező követelések című része. Negyedéves gyakoriságúak a tábla II. Hitelekre vonatkozó tájékoztató adatok és III. Függővé tett eredménytételek, halasztott kamatok részei. A tábla a)-g) oszlopai nem tartalmazzák a felügyeleti mérlegben lejárati esedékességi határidővel nem rendelkező követeléseket és egyéb eszköztételeket. Ezek az alábbi tételek: Értékelési különbözetek, Értékvesztések, Pénztárkészlet, Nostroszámlák és azok átvezetési/elszámolási számlái, Forgatási és befektetési célú tulajdonosi részesedések, Vagyoni érdekeltségek, Aktív kamatelhatárolások*, Egyéb aktív elszámolások* és egyéb eszközök, Saját eszközök. a *-gal jelölt tételek azért maradnak ki az adatszolgáltatásból, mert a lejárt minősítés rájuk nem értelmezhető, vagy hatása elenyésző. A kockázatvállalásokat szerződésenként, az adott követeléshez kapcsolódó, időben legrégebbi késedelembe eséstől (hátralék) eltelt napok száma szerint kell besorolni, attól függetlenül, hogy a hitelintézetnek az adott ügyféllel szemben több lejárt követelése is van. Legrégebbi lejáratnak minősül az a lejárt tőke- vagy kamatkövetelés rész, amelyet az ügyfél a szerződésben meghatározott esedékességkor nem teljesített. A vásárolt lejárt követelések esetén a lejártságot az eredeti szerződés szerinti nemfizetés időpontjától kell számítani, függetlenül attól, hogy a hitelintézet a követelést mikor vásárolta. Ha a hitel megvásárlásakor a hitel lejáratára vonatkozóan szerződésmódosítás történt, akkor az új szerződésben szereplő lejárat tekintendő eredeti lejáratnak. Ha a követelés átstrukturálásakor a szerződésben a lejárati esedékesség módosításra kerül, a fizetési késedelmet az érvényes szerződés ütemezésének megfelelően kell meghatározni. Az átstrukturált hitelek definíciója azonos a 8AP tábla b) oszlopában leírtakkal. A portfolió összetételének meghatározása – az értékvesztés, (valós értékelés esetén) a piaci értékelési különbözet elszámolásánál alapul vett – bruttó értéken történik. A „Forint” részletező tábla a forintban fennálló, deviza árfolyamkockázattal nem rendelkező, az „Euró”, „Svájci frank” és „Egyéb deviza” részletező tábla a devizában fennálló kockázatvállalások adatait és a hozzájuk kapcsolódó fedezetet (függetlenül a fedezet devizanemétől), értékvesztést, céltartalékot és értékelési különbözetet tartalmazza millió forintban. A tábla oszlopai Az a) Nem lejárt, szerződés szerint oszlopban csak azok a szerződéses kockázatvállalások szerepelhetnek, amelyeknél az aktuális szerződés (beleértve a hátralékkal nem rendelkező ástrukturálási hitelszerződést is) szerinti teljesítés nem esik késedelembe, azaz a szerződés hátralékos tétellel nem rendelkezik, függetlenül attól, hogy a hitel átstrukturált, vagy sem. A b)-e) Lejárt tételek oszlopokba az eszközöket a késedelembe esés időpontjától eltelt időszak alapján kell sávonként besorolni a következők szerint: Ha a hitelintézet egy ügyféllel szemben több késedelmes szerződéssel, kockázatvállalással is rendelkezik, a szerződéses értékeket egymástól függetlenül a szerződésenkénti legrégebbi hátraléknak megfelelő lejárati időintervallumokba kell besorolni. Egy szerződés vagy kockázatvállalás lejárt kamatkövetelését a számviteli szabályok szerint a késedelmes teljesítéstől számított 30 napig a tőkeköveteléshez kapcsoltan a megfelelő lejárati sávban kell szerepeltetni. 30 napon túl a függővé tett kamat összegét a lejárati sáv meghatározása szempontjából a tőkeköveteléstől elkülönítetten figyelembe kell venni, de annak összegét csak a tábla III. szakaszában kell megjeleníteni. Amennyiben a hitelintézet lejárt követelést vásárol, akkor a bruttó értéket (amely bekerüléskor megegyezik a vételár összegével) a lejárt tételek között kell szerepeltetni. Ha egy átstrukturált hitel vagy annak része késedelmessé válik, a teljes állományt át kell sorolni a késedelmes napok száma alapján a megfelelő lejárati oszlopba. Az f) Összesen oszlopban az a)-e) oszlopokban szereplő nem lejárt, és késedelmesség alapján a különböző lejárati sávokba besorolt szerződések teljes összegét kell összesíteni. A g)-l) Fedezetek értéke a követelés erejéig szerződésenként oszlopokban a fedezetek besorolását a kapcsolódó szerződés devizaneme és lejártság szerinti összetétele határozza meg. Ha egy fedezet több különböző szerződéshez tartozik, a fedezeteket a hitelintézet által meghatározott bevonási sorrendben kell szerepeltetni a kapcsolódó szerződéseknek megfelelő deviza-részletező táblában, a szerződések lejártsági összetételének megfelelően. Az m)-r) Követelések értékvesztése szerződésenként oszlopokban a követeléseken fennálló értékvesztés állományát kell kimutatni a szerződésenkénti lejárati összetételnek megfelelő bontásban. Az adatokat negatív előjellel kell feltüntetni. Az adatokat negyedévente kell szolgáltatni a könyv szerinti értékvesztésnek megfelelően. Az s) Értékelési különbözet oszlopba csak valós piaci értékelést alkalmazó hitelintézeteknél kerülhet adat. Az oszlopban az adott sorokhoz kapcsolódó valós piaci értékelési különbözeteket kell megadni, előjelhelyesen (állomány értékét növelő (+)/csökkentő (-) értékkülönbözet), feltéve, hogy az értékelési különbözet a könyv szerinti érték része. A tábla sorai A tábla I. Lejárati esedékességgel rendelkező követelések című részében a követelésállomány lejárati összetételére, a különböző lejárati sávokhoz kapcsolódóan megképzett értékvesztések értékére, valamint összesítetten az Értékelési különbözetre kell adatokat szolgáltatni. A 8NAC1 Értékpapírok sor a felügyeleti mérleg 1AB2 sor Hitelviszonyt megtestesítő értékpapírok állományát tartalmazza. Az értékpapírok könyv szerinti bruttó értéke a vételárban megfizetett kamatot, az értékvesztést és a piaci értékelési különbözetet nem tartalmazza. A tulajdonviszonyt megtestesítő értékpapírokat a táblában nem kell szerepeltetni. (A tulajdonviszonyt jelentő értékpapírok között előfordulhatnak lejárattal rendelkező értékpapírok is, de azokat nem kell a táblában kimutatni). A 8NAC2 Jegybanki és bankközi betétek sorban az 1AB4 alábontásában szereplő jegybanki és egyéb bankközi betétek bruttó értékét kell kimutatni. Itt szerepelnek a hitelintézet zárolt betétszámlái is. A 8NAC3 Hitelek sorban az 1AB5 alábontásában szereplő hitelek bruttó értékét kell kimutatni. a kitöltési útmutató szabályainak megfelelően. A hitelszerződések általában tartalmaznak lejárati esedékességet, amely a különböző ügyleteknél eltérő formában jelenik meg. Az általános használatú „lejárat dátuma”, „futamidő vége” mellett – a teljesség igénye nélkül – határozott futamidejűnek kell tekinteni azokat a követeléseket, amelyek szerződéses feltételei visszaváltásra, visszavásárlásra ösztönöznek és a szerződés tartalmazza ennek lehetséges dátumát, részvényre konvertálható kötvény, vagy az azonnali esedékesség, megújulás, zárolás várható dátuma. A hiteleken belül elsődlegesen a szektorbontás érvényesül. A 8NAC31 Hitelek –Belföld - Pénzügyi vállalatok A belföldi pénzügyi vállalatok a belföldi hitelintézeteket (nem beleértve az MNB-t), egyéb pénzügyi közvetítő és pénzügyi kiegészítő tevékenységet végző pénzügyi vállalkozások, befektetési vállalkozások és egyéb intézménye, továbbá az ’F’ szektornak megfelelően a biztosítótársaságokat, biztosítási egyesületeket, nyugdíj- és egészségpénztárakat, és ezeknek a Magyarországon fióktelepek formájában működő intézményeit foglalják magukba (C, D, E, F szektor). A pénzügyi vállalatoknak nyújtott hiteleken belül a 8NAC311 soron ki kell emelni a pénzügyi vállalkozásoknak nyújtott hiteleket. A pénzügyi vállalkozások közé sorolandó gazdálkodó egységek köre a 8AB táblában leírtakkal azonos tartalmú. A 8NAC32 Hitelek –Belföld - Nem pénzügyi vállalkozások A sor felügyeleti mérlegből a belföldi nem pénzügyi vállalatoknak és járulékos vállalkozásoknak nyújtott hiteleket tartalmazza, amelyből külön soron (8NAC321) ki kell emelni a projektfinanszírozási hiteleket. A 8NAC33 Hitelek –Belföld - Háztartásoknak A sor felügyeleti mérlegből a belföldi háztartásoknak nyújtott hiteleket tartalmazza lakosságnak (8NAC331) és egyéni vállalkozóknak (8NAC332) nyújtott hitelek bontásban. A hitelintézet által egyéni vállalkozóknak nyújtott projektfinanszírozási hitel állománya a 8NAC3321 soron kiemelten is megjelenítendő. A speciális (különleges) hitelezési formák közül a projektfinanszírozási hitelek sorban azokat a hitelfajtákat kell kimutatni, amelyeket a hitelintézet egyébként a 7F Projektfinanszírozási hitelek táblában jelent. A 8NAC3311 soron a lakosságnak nyújtott hitelekből külön ki kell emelni a Jelzáloghitelek állományát. A jelzáloghitelek a lakosságnak ingatlanon alapított jelzálog fedezete mellett nyújtott hiteleket (1C81) tartalmazza. A 8NAC34 Hitelek –Belföld - Egyéb A sor felügyeleti mérlegből a fentiekben nem nevesített egyéb belföldi szektoroknak nyújtott hiteleket tartalmazza. Az Egyéb sor a Központi kormányzattal és Jegybankkal, Önkormányzatokkal, a Háztartásokat segítő nonprofit intézményekkel (K) szektor) szembeni, hitelnek minősülő követeléseket tartalmazza. A központi kormányzatba beletartoznak a Társadalombiztosítási alapok, valamint a G, azaz kormányzati szektorba sorolt nem pénzügyi vállalatok, amelyeknek listáját az MNB a honlapján hoz nyilvánosságra. A 8NAC341 soron elkülönítetten is ki kell emelni az önkormányzatoknak nyújtott hiteleket. A 8NAC3411 soron kell kimutatni az összes önkormányzati hitelből a projektfinanszírozási hiteleket. 8NAC35 Hitelek – Külföld A sor felügyeleti mérlegből a külföldi jogi, jogi személyiséggel nem rendelkező és természetes személyekkel szembeni, hitelnek minősülő követeléseket tartalmazza. A 8NAC351 soron kiemelten jelenik meg a projekthitelek állománya. A 8NAC4 Egyéb követelések sorban az 1AB7 Befektetési szolgáltatási tevékenységből adódó követeléseket tartalmazza. A tábla II. Hitelekre vonatkozó tájékoztató adatok című részében négy fő szempont alapján kiemelt hitelkategóriákra kell adatokat szolgáltatni negyedéves gyakorisággal. A különböző szempontok szerinti adatszolgáltatás fősorait nem kell kitölteni, mivel azok alábontása a lényeges tételeket tartalmazza, az alábontó sorok értékei nem feltétlenül adják ki a fősorok értékeit (például az 51 és 54 sor esetében). A speciális hitelezési formák közül a projektfinanszírozási hiteleket a tábla első, havonta jelentendő szakaszában kell kimutatni. (Az eddigi negyedéves adatszolgáltatás a szektoronként bontott, bel- és külföldi hiteleket egyaránt tartalmazó állományokat tartalmazta.) 8NAC511 Lakosság részére nyújtott hitelek sor 1) 1 évnél hosszabb türelmi idővel (tőke vagy kamat) nyújtott hitelek 2) Egyösszegű, 5 évnél hosszabb lejáratkori tőke-visszafizetéssel nyújtott hitelek Kitöltési szabályok: - A teljes bel- és külföldi szektorra kell adatot szolgáltatni, - Ha a lakosság részére nyújtott hitel a türelmi időre és az 5 évnél hosszabb végtörlesztésre vonatkozó feltételnek is megfelel, mindkét sorban meg kell jeleníteni. - Az 1 évnél hosszabb türelmi idővel nyújtott hiteleket a hitel teljes időtartama alatt a 8NAC511 sorban kell jelenteni, függetlenül attól, hogy a türelmi idő lejárt vagy sem. - Ha a hitelintézet egy, eredetileg nem türelmi idős (pl. annuitásos törlesztésű) hitelt átstrukturált és az újratárgyalást követően türelmi idővel fog rendelkezni, ebben az esetben a hitelt az 8NAC5111 sorban, a Nem lejárt, szerződés szerint oszlopban kell kimutatni. Ha az átstrukturált hitel hátralékossá válik, ebből az oszlopból a megfelelő lejárati sávba át kell sorolni. 8NAC512 Egyéni vállalkozók részére nyújtott hitelek sor Egyéb különleges (speciális) hitelek (projektfinanszírozási hitelek kivételével) Kitöltési szabály: - megegyezik a 8NAC52 Nem pénzügyi vállalatok ugyanolyan tartalmú sorára vonatkozó kitöltési szabályokkal. 8NAC52 Nem pénzügyi vállalatok részére nyújtott hitelekNagyvállalatok finanszírozására nyújtott hitelek Egyéb különleges (speciális) hitelek (projektfinanszírozási hitelek kivételével) A nem pénzügyi vállalkozásoknak (’A’ szektor) nyújtott hitelekből külön sorokon kell megjeleníteni a nagyvállalatoknak nyújtott hagyományos vállalati hiteleket, az un.„corporate” finanszírozást. Nagyvállalati hitelek közé kell sorolni azokat a hiteleket, amelyek nem tartoznak a speciális hitelezés (Specialized lending) körébe. Kitöltési szabályok: - a teljes belföldi és külföldi szektorra kell adatot szolgáltatni. - A nem pénzügyi vállalatok részére nyújtott hitelek esetén, ha a hitel több alábontó sor feltételeinek egyidejűleg is megfelel, az alábbi prioritási sorrendet kell érvényesíteni: 1) Projektfinanszírozási hitel (a tábla I. szakaszában jelentendő); ha nem, akkor: 2) Egyéb speciális hitel; ha nem, akkor: 3) Nagyvállalatok finanszírozására nyújtott hitel. Egy hitel csak egy soron szerepelhet. A 8NAC523 Egyéb speciális hitelek sorba azokat a különleges hiteleket kell jelenteni, amelyek nem felelnek meg a projekthitel feltételeinek. Ilyen típusú hitelek lehetnek a hitelintézet üzleti feltételeinek megfelelő strukturáltságban a „jövedelemtermelő” ingatlanprojektet finanszírozó (income-producing real estate, IPRE), az eszközfinanszírozó (object finance), valamint az árufinanszírozó (commodities finance) hitelek. 8NAC53 Önkormányzatok finanszírozása Egyéb különleges (speciális) hitelek Önkormányzatok által kibocsátott értékpapírok Kitöltési szabályok: - a belföldi és külföldi helyi önkormányzatoknak és a külföldi regionális kormányzati szerveknek nyújtott hitelekre kell adatot szolgáltatni. - az egyéb különleges (speciális) hitelek (1 és 2 sor) kitöltési szabálya megegyezik a 8NAC52 Nem pénzügyi vállalatok ugyanolyan tartalmú sorára vonatkozó kitöltési szabállyal. - az önkormányzat által kibocsátott kötvényeknél a hitelviszonyt megtestesítő értékpapírokat kell figyelembe venni. 8NAC54 Csoporttagok közötti hitelezés Ebben a szakaszban a hitelintézet által a hitelintézettel tulajdonosi (hitelintézet anyavállalata vagy leányvállalata, az adott anyavállalat leányvállalata, a hitelintézetben meghatározott részesedéssel rendelkező tulajdonos) és befektetői (olyan vállalkozás, amelyben a hitelintézet vagy a hitelintézet tulajdonosa, igazgatósági tagja, felügyelő bizottsági tagja, ügyvezetője, illetve ezek közeli hozzátartozója meghatározott részesedéssel rendelkezik) Kapcsolt és Egyéb részesedési viszonyban lévő vállalkozásoknak, természetes személyeknek nyújtott hiteleket kell jeleníteni. A Hiteleket a 8NAC3 sorban meghatározott gyűjtőfogalomként kell értelmezni. Kitöltési szabályok: - A teljes bel- és külföldi szektorra kell adatot szolgáltatni. - Egy hitel csak egy soron szerepelhet. A tábla 8NAC6 III. FÜGGŐVÉ TETT EREDMÉNYTÉTELEK, HALASZTOTT KAMATOK című részében külön sorokon kell kimutatni x a Hitkr. 17. § (1), (3) és (4) bekezdések szerint függővé tett kamatokat, kamat jellegű jutalékokat és a Hitkr. 17. § (2) bekezdés szerint függővő tett pénzügyi szolgáltatási díjakat, amelyek fizetési késedelem miatt keletkeztek; x a Hitkr. 17. § (1) bekezdés a), d) és f) pontja szerint függővé tett kamatokat és kamat jellegű jutalékokat, amelyek az alapkövetelés külön figyelendőnél rosszabb minősítése miatt keletkeztek; x a Hitkr. 11. §-nak (3) bekezdés szerint az adóssal szemben indított felszámolási eljárás, bírósági perek (végrehajtási eljárást is beleértve) megelőlegezett költségeként a felszámolónak, végrehajtónak, illetve az ügyvédnek kifizetett, ügyfelet terhelő és mérlegen kívüli követelésként nyilvántartott összegeket. Nem lehetséges a kifizetett összeget a kifizetést követően az adóssal szembeni követelésként előírni, majd minősíteni és rá értékvesztést elszámolni. A költségek utólag befolyt összegét – a kamatok és a tőke előtt – lehet egyéb bevételként elszámolni, amikor az realizálódik. x Külön soron kell megjeleníteni a Hitkr. 13. § (2) bekezdés a) pontja szerinti, a halasztott kamatfizetéses lakáshitelek, tandíjhitelek kockázati céltartalékkal fedezett, tőkésített kamatát. 8C Értékvesztés és értékvesztés visszaírása A tábla célja A táblázat a tárgyévi értékvesztéssel kapcsolatos változások követésére szolgál. A táblázatban szereplő információ utal a hitelintézet minősítési gyakorlatára, és az adott évben a portfolió minőségének eredményre gyakorolt hatására. A tábla kitöltése A tábla sorai A tábla első részében a 8PBB portfólió elemzési tábla soraihoz kapcsolódóan, a 8PBB tábla szerinti bontásban a Hitkr. 7. számú melléklete szerint megképzett értékvesztést és visszaírást kell feltüntetni. A tábla második része három szakaszra bomlik: - a tábla első részében kimutatott értékvesztés állományt tulajdonosi kapcsolat szerint - kapcsolt és - egyéb részesedési viszonyban lévő vállalkozásokra kell bontani. - Itt kell kimutatni továbbá a Hitkr. 7. számú melléklet szerint nem minősített eszközökre a számviteli szabályok szerint képzett értékvesztés összegét. A valós értékelés miatt elszámolt értékvesztést a 8C tábla nem tartalmazhatja, mivel azt a 8E táblában kell kimutatni. A változások és a záró állomány megállapításához külön kell kimutatni az értékvesztés nyitó állományát. A tábla oszlopai Az a) oszlopban feltüntetett nyitóállomány a január 1-jén fennálló értékvesztés állománya. A minősítési táblázatéval megegyező sorokban csak azokat az értékvesztéseket lehet kimutatni, amelyekre a minősítés alkalmával történik értékvesztés képzés. A minősítési kötelezettség alá nem tartozó tételekre a számviteli szabályok szerint elszámolt értékvesztést a tájékoztató adatok között külön sorban kell feltüntetni. A b) és c) oszlopokban kimutatandó képzés soraiban a tárgyév január 1-jétől a beszámolási időszak végéig megképzett értékvesztés összegét kell szerepeltetni. Az értékvesztés visszaírásával kapcsolatban el kell különíteni, és külön oszlopokban kimutatni a tárgyévi értékvesztéssel kapcsolatos visszaírást, amelyet a számviteli szabályok szerint a ráfordítások csökkentésével kell elszámolni, illetve az előző években elszámolt értékvesztéseket érintő visszaírást, amely az egyéb bevételeket növeli. A tárgyév során értékesített követelés után elszámolt értékvesztés az értékesítéskor az eladási ár összegéig, legfeljebb a beszerzés értékéig irható vissza. Az értékvesztésnél külön kell szerepeltetni azokat, amelyek a minősítés romlása, az eszközértékesítés, a behajthatatlanná minősítés, illetve egyéb ok miatt következtek be. Az egyéb okok közé kell sorolni például a mérlegen kívüli tételek mérlegtétellé válása esetén és az ezekre a megképzett céltartalék terhére vagy azon felül elszámolt értékvesztést. Az egyéb okok között kell kimutatni a valós értékelésből származó értékvesztést érintő elszámolásokat is. Az értékvesztés visszaírásánál az átértékelési hatáson túlmenően el kell különíteni a minősítés javulása miatti értékvesztés-visszaírást, az eszközértékesítésnél a számviteli szabályok szerint elszámolandó értékvesztés-visszaírást, ha az eszközértékesítésből származó bevétel meghaladja a könyv szerinti értéket. (Értékvesztés-visszaírásaként legfeljebb akkora összeget lehet elszámolni, hogy a könyv szerinti érték a könyv szerinti bruttó érték szintjére emelkedjék.) Az előbbieken kívül külön kell kimutatni a veszteségmérséklő intézkedések, ideértve az adósságcsere, az eszközcsere és más egyéb veszteségmérséklő ügyletek miatt az eredeti követelésre elszámolt értékvesztés-visszaírást. Az egyéb okok miatti értékvesztés-visszaíráshoz kell sorolni az olyan visszaírásokat, amelyek az előző tényezőkkel nem magyarázhatók. Az l) oszlopban kimutatandó értékvesztés-változásához az értékvesztés képzésének összegét pozitív tényezőként, a visszaírások összegét levonandó tételként, de negatív előjel nélkül kell számításba venni. Ha a változás eredményeként az értékvesztés-visszaírások soronkénti összege nagyobb, mint a képzés összege, a negatív előjelet ki kell tenni. Az m) oszlopban kell szerepeltetni az értékvesztés záró állományát, amely az értékvesztés nyitó állománynak és változásának az együttes összege. A záró állomány megegyezik a beszámolási időszak végén fennálló értékvesztés állományával. Az Egyéb ok miatt c), g) és k) oszlopokban azokat az árfolyamváltozásból adódó veszteség-, illetve nyereségösszegeket kell szerepeltetni, amelyek a devizában történő értékvesztés és visszaírás miatt a Hitkr. értelmében árfolyamnyereségként vagy -veszteségként kerülnek elszámolásra. A p) oszlopban tájékoztató jelleggel kell szerepeltetni a nem-problémamentes eszközök könyv szerinti érték feletti bevételének hányadát, ami a hitelintézet nem-problémamentes hitelkezelési gyakorlatára utaló információ. Az l) oszlop Értékvesztés változásának és a p) oszlopban feltüntetett értékek eredményre való hatása a q) oszlopban szerepel. 8D Céltartalék változása A tábla célja A táblában kell a vonatkozó jogszabályi előírások szerinti kockázati és egyéb céltartalékok állományának változását (képzését, illetve csökkenését) részletezni. A tábla kitöltése A táblázatban a hitelintézet által elszámolt céltartalékok változását kell kimutatni. A táblázatban a forrás oldalon szereplő céltartalékok állományváltozását kell szerepeltetni az állomány változása szerinti bontásban. A számviteli szabályok és más jogszabályok által előírt céltartalékokat csak összesítve kell kimutatni. A valós értékelés miatt elszámolt céltartalékot a 8E táblában kell kimutatni, nem pedig a 8D táblában. A tábla sorai 8D1 Függő és jövőbeni kötelezettségekre képzett céltartalék sorban a mérlegen kívüli kötelezettségekhez kapcsolódó kockázati céltartalékok állományát kell összegezni, amelyeket a minősítés alapján kell képezni. A számviteli szabályok által előírt céltartalék kimutatása külön sorban szerepel. A függő és jövőbeni kötelezettségek, továbbá a származtatott termékek kockázati céltartalékának a változását külön soron kell szerepeltetni. A származtatott ügyletek céltartaléka sorban kell kimutatni a határidős, opciós és swap ügyletekre a minősítés szerinti és nem a számviteli szabályok szerint képezhető kockázati céltartalékokat. A 8D2 Egyéb céltartalékok összegző sor felöleli a számviteli szabályok szerinti céltartalékok, a lakás-takarékpénztárak kiegyenlítési céltartalék, valamint a más jogszabályok által meghatározott céltartalékok állományában bekövetkezett változások összegét. A 8D21 Számviteli előírások szerinti céltartalék sorban kell összesíteni a külön sorban szerepeltetett függő, jövőbeni kötelezettségekre és származtatott ügyletekre vonatkozó, a számviteli szabályok által képzett egyéb céltartalékokat, valamint a korengedményes nyugdíj, a végkielégítés miatt képzett céltartalékokat. A 8D23 Egyéb sorban azt a céltartalék állományt kell jelenteni, amelyet külön jogszabálynak megfelelően kell képezni, illetve felhasználni. A 8D3 sorban az általános kockázati céltartalék változását kell kimutatni. Az általános kockázati céltartalék képzésekor a tárgyévi általános kockázati céltartalék képzésének összege nélküli kockázattal súlyozott kitettség értékek összegét kell figyelembe venni. Az év végén esetlegesen jelentkező többlet állományt (amikor az új képzés szerint alacsonyabb összegű céltartalékra van szükség), a meglévő és az új igény közti különbözetet, mint felszabadítandó összeget a g) oszlopban kell feltüntetni. Az értékvesztéssel, vagy kockázati céltartalékkal nem fedezett (veszteség) leírásnak meg kell jelennie a Hitkr. 13. § (7) bekezdése alapján az általános kockázati céltartalék felhasználásainál. A 8D4 Mindösszesen sorban kell az összes céltartalék változásnak megjelenni. A tábla oszlopai Az a) oszlopban feltüntetett nyitóállomány a január 1-jén fennálló céltartalék állománya. A b) oszlopban kimutatandó képzés soraiban a tárgyév január 1-jétől a beszámolási időszak végéig megképzett céltartalék összegét kell szerepeltetni. Az év végén (a mérleg forduló napján) megképzendő céltartalékok összegének már az előzetes december 31-re vonatkozó mérlegadatokban is szerepelni kell. A c) és d) oszlopokban a céltartalék-állomány csökkenését jelentő felhasználást, míg az e) és f) oszlopokban a céltartalék-felszabadítást kell jelenteni. A c) oszlop szerinti, értékvesztéshez való céltartalék felhasználás kizárólag az általános kockázati céltartalék tekintetében értelmezhető, mert a mérlegen kívüli tételek utáni kockázati céltartalék az adott tétel megszűnésekor kerül jellemzően felhasználásra. A függő kötelezettségek között kell kimutatni a peres ügyekre, a garanciákra, kezességekre, fel nem használt hitelkeretekre vonatkozó céltartalékokat. Ha a vonatkozó ügyletekből eszköztétel válik, és az eszközre értékvesztés elszámolására kerül sor, akkor az értékvesztés összegéig a céltartalékot a felhasználás oszlopban kell kimutatni. Az értékvesztés összegét meghaladó céltartalékot azonban fel kell szabadítani. A céltartalékokat a felhasználáskor vagy esetleg – oka fogyottá válásuk miatt – a felszabadításkor az egyéb oszlopban kell kimutatni. Az f) egyéb oszlopban kell a (pl. általános kockázati) céltartaléknak az év végén többletként jelentkező és felszabadítandó állományát jelenteni. A g) és h) oszlopokban a devizatételek miatt elszámolt árfolyamváltozásból adódó nyereséget, illetve veszteséget kell feltüntetni. Az i) oszlopban kell az értékelési különbözet miatti változásokat beírni. A j) Záró állomány oszlopban a céltartalék nyitó állományának és a céltartalék változásának összegzése kerül. A záró állomány a beszámolási időszak végén fennálló céltartalék állománya. A meg nem képzett céltartalékot (a céltartalék hiányát) a k) oszlopban kell kimutatni. Itt kell feltüntetni a Felügyelet által előírt, de még meg nem képzett céltartalékot is. 8E Értékelési különbözet változása A tábla célja Ezt a táblát annak a hitelintézetnek kell kitöltenie, amely alkalmazza a valós értékelés szabályait. Ez esetben a táblában a vonatkozó jogszabályi előírások szerint az értékelési különbözet állományának változását kell részletezni. A tábla kitöltése A táblázatban nemcsak az eszköz, hanem a forrás oldalon szereplő értékelési különbözet állományának, illetve elszámolásának változását az oszlopok megnevezésének megfelelően kell szerepeltetni. A tábla oszlopai Az a) oszlopban feltüntetett nyitóállomány a január 1-jén fennálló értékelési különbözet állománya. A b) oszlopban kimutatandó növekedés, illetve a c) oszlopban a csökkenés a tárgyév január 1-jétől a beszámolási időszak végéig történt és a d) oszlopban összesített állomány-változás összegét kell szerepeltetni. Az e) oszlopban a tárgyidőszak meglévő értékelési különbözet állományát kell feltüntetni. Külön oszlopokban kell szerepeltetni az értékelési különbözet elszámolásának és változásának eredményét, illetve saját tőkét érintő, valamint az értékvesztésre, céltartalékra történő hatását, amely a valós értékelés gyakoriságából, illetve a valós értékelésre való áttérésből, vagy megszüntetéséből adódik. Az értékelési különbözetnek a számviteli előírásoknak megfelelő – a tárgyévben történt, illetve az előző évre vonatkozó – bevételt, illetve ráfordítást érintő elszámolását az f)-i) oszlopokban külön ki kell mutatni. Az adott, tárgyévre, illetve az előző évre vonatkozó elszámolás kimutatásakor az f)-i) oszlopokban a bevételek vagy a ráfordítások állományának csökkenését jelentő változásokat negatív előjellel kell feltüntetni. A j)-m) oszlopokban az értékelési különbözet elszámolásával kapcsolatosan az értékvesztésre, céltartalékra gyakorolt hatást a számviteli eljárásnak megfelelő bontásban részletezni, és az n) oszlopban összesíteni kell. Ezeknek az adatoknak kizárólag a valós értéken történő értékelésre való áttérés évében van tartalma. A valós értékelés miatt elszámolt értékvesztést és céltartalékot ebben a táblában kell kimutatni, nem pedig a 8C vagy 8D táblában. Azon értékelési különbözet értékét, amely számviteli törvény szerint csak saját tőkével szemben számolható el és eredményt nem érint, az o) oszlopban kell feltüntetni. Negatív értékelési különbözet számolható el a valós értékelés értékelési tartalékában a Szmt. 60. §

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes